E E L N Õ U


NARVA LINNAVALITSUS

K O R R A L D U S

Narva								    ____.05.2019. a nr _____ - k


Narvas Turu tn 1 hoones asuvate
ruumide tasuta kasutusse andmine 
ning ühtse kuutasu kehtestamine
(MTÜ NarvaKassituba)

1. ASJAOLUD JA MENETLUSE KÄIK

[bookmark: _GoBack]Narva Linnavalitsuse Linnamajandusametile laekus MTÜ-lt NarvaKassituba, registrikood 80401316, taotlus, milles palutakse anda tasuta kasutusse Narvas Turu tn 1 hoones 2. korrusel asuvad ruumid nr 5 ja 6 üldpindalaga 119,1 m² mittetulundusühingu tegevuse korraldamiseks ning kehtestada MTÜ-le NarvaKassituba Narvas Turu tn 1 hoones 2. korrusel asuvate ruumide kasutamisel hooldus- ja kommunaalkulude katmiseks ühtne kuutasu.

MTÜ NarvaKassituba osutab abi kodututele kassidele varjupaigas aadressil: Narva, Energia tn 4. 

12.04.2019. a sõlmitud linnavara tasuta kasutamise lepingu nr 1/890-T alusel kasutab MTÜ NarvaKassituba Narvas Turu tn 1 hoones ruume üldpinnaga 32,7 m² varjupaigas kasside karantiinis hoidmiseks.

Kuu keskmised hooldus- ja kommunaalkulud moodustasid 2018. a 0,96 eurot 1 m² eest, sealhulgas soojusenergia – 0,69 eurot, elektrienergia – 0,12 eurot, vesi ja kanalisatsioon – 0,01 eurot, prügi väljavedu ja muud kulud – 0,14 eurot.


MTÜ NarvaKassituba taotlust arutati Narva Linnavalitsuse linnavarakomisjoni koosolekul 15.05.2019. a (protokoll nr 6) ning otsustati:
1.	Nõustuda MTÜ NarvaKassituba taotlusega ning anda MTÜ-le NarvaKassituba, registrikood 80401316, avalikku enampakkumist korraldamata määramatuks ajaks tasuta kasutusse Narvas Turu tn 1 hoones 2. korrusel asuvad ruumid nr 5 ja 6 üldpindalaga 119,1 m² mittetulundusühingu tegevuse korraldamiseks.
2. Kehtestada MTÜ-le NarvaKassituba, registrikood 80401316, Narvas Turu tn 1 hoones 2. korrusel asuvate ruumide kasutamisel hooldus- ja kommunaalkulude katmiseks ühtne kuutasu suuruses 0,48 eurot 1 m² alates 01.06.2019 kuni 31.12.2019.
3.	Narva Linnavalitsuse Linnamajandusametil esitada punktides 1 ja 2 nimetatud otsused Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED

2.1.	Narva Linnavolikogu 17.03.2005. a määruse nr 14/52 “Linnavara kasutusse andmise kord” § 7 lg ja § 7 lg 2 p 3 sätestatu alusel võib linnavara mittetulundusühingutele anda tähtajaga kuni 5 aastat või tähtajatult tasuta kasutusse linnavalitsuse korraldusega.

2.2.	Narva Linnavolikogu 17.03.2005.a määruse nr 14/52 “Linnavara kasutusse andmise kord”  § 52¹ kohaselt võib tasuta kasutuslepingu sõlmimisel kehtestada sihtasutustele ja mittetulundusühingutele ning linna osalusega äriühingutele vara hooldus- ja kommunaalkulude katmiseks ühtse kuutasu linnavalitsuse korralduse alusel. Ühtse kuutasu kehtestamise otsustus tehakse linnavalitsuse struktuuriüksuse põhjendatud taotluse olemasolul.

3.  OTSUS

3.1. Anda MTÜ-le NarvaKassituba, registrikood 80401316, avalikku enampakkumist korraldamata määramatuks ajaks tasuta kasutusse Narvas Turu tn 1 hoones 2. korrusel asuvad ruumid nr 5 ja 6 üldpindalaga 119,1 m² mittetulundusühingu tegevuse korraldamiseks.

3.2.	Kehtestada MTÜ-le NarvaKassituba, registrikood 80401316, Narvas Turu tn 1 hoones 2. korrusel asuvate ruumide kasutamisel hooldus- ja kommunaalkulude katmiseks ühtne kuutasu suuruses 0,48 eurot 1 m² alates 01.06.2019 kuni 31.12.2019.

3.2.	Narva Linnavalitsuse Linnamajandusametil sõlmida MTÜ-ga NarvaKassituba punktis 3.1 nimetatud linnavara kasutamise leping.

4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks MTÜ-le NarvaKassituba.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

